Patriarkkojen hauta

Patriarkkojen hauta (hepr. ‏מערת המכפלה‎, Me’arat ha-Makhpela, ’Makpelan hauta’; arab. الحرم الإبراهيمي‎, al-Ḥaram al-’ibrāhīmī, ’Abrahamin pyhäkkö’) on yksi Pyhän maan kuuluisimmista rakennuksista, joka sijaitsee Hebronissa. Kuningas Herodes rakennutti sen paikalle, jossa perimätiedon mukaan sijaitsi Makpelan luola. Rakennusta pidetään merkittävänä uskonnollisena ja historiallisena kohteena. Se on merkittävä pyhiinvaelluskohde niin juutalaisille, muslimeille kuin kristityillekin. Raamatun kertomuksen mukaan Abraham osti tämän paikan perheensä hautapaikaksi (1. Moos. 23) ja haudassa lepäävät Abraham ja Saara, Iisak ja Rebekka sekä Jaakob ja Lea (1. Moos. 23, 25:9, 49:30–31, 50). Jaakobin ruumis tuotiin Egyptistä ja haudattiin Makpelan luolaan. Lähteet